Karl Kanger

Karl Kanger (vene Карл Карлович Кангер; 27. veebruar 1898 Tallinn – 1986) oli Nõukogude Liidu sõjaväelane (erupolkovnik) ja parteitegelane.

Ta lõpetas 1915. aastal Tallinna Reaalkooli. 1916. aasta jaanuarist kuni 1917. aasta detsembrini teenis Esimese maailmasõja ajal Venemaa keiserlikus ja Venemaa armees.

Alates 1917. aastast oli ta VK(b)P liige. II Eesti sõjaväelaste kongressil Estonia teatrisaalis 7.-13. (vkj)/20.-26. jaanuaril 1918 valiti Karl Kanger Eesti Sõjaväelaste Nõukogusse. Kui bolševikud lahkusid kongressilt ja tulid 13. jaanuaril (vkj)  kokku Toompeal „1-se Eesti sotsialistlise sõjaväelaste kongressina”, asutasid nad Eesti Sõjaväelaste Ülemkomitee asemele Sotsialistlise Sõjaväelaste Nõukogu, kuhu valiti bolševike poolt 17 liiget  sh. Karl Kanger. SSN reorganiseeriti hiljem Eestimaa Nõukogude Täitevkomitee sõjaväeosakonnaks.Joosep Saat, Eesti bolševike võitlus töörahva relvastatud jõudude loomise eest. (November 1917 – veebruar 1918) I, Eesti Teaduste Akadeemia Toimetised. Ühiskonnateadused. Köide 20, 1971, nr 4, lk 403, kuhu kuulusid esimees A. Müllerstein, esimehe abi  Gustav Kudeberg, sekretärid Karl Kanger, G. Urm jt.

Aastatel 1918–1924 ja 1928–1947 teenis Karl Kanger Punaarmees. 1918. aastal osales ta vabadussõjas 2. Viljandi Eesti kommunistliku kütipolgu 2. polgu I pataljoni juhtkonna koosseisus Narva lahingus. 1919. aasta veebruarist augustini oli ta 2. Viljandi Eesti kommunistliku kütipolgu komandör.

Teises maailmasõjas oli ta 1941. aasta suvel Tallinnas moodustatud Tallinna Töölispolgu ülemPeeter Kaasik,  Hävituspataljonidest Eestis 1941. aasta sõjasuvel, Ajalooline Ajakiri, 2019, 1 (167), lk 24, 01.12.1941–30.06.1942 oli 7. Eesti Laskurdiviisi ülem, 24.06.1942–28.09.1942 249. Eesti Laskurdiviisi ülem249-я (122 гв.) Эстонская ордена Ленина Краснознамённая стрелковая дивизия ja 8. Eesti Laskurkorpuse komandöri asetäitja alates 1942. aastast.

Aastatel 1944–1947 oli ta Eesti NSV sõjakomissar.

 Viited 

Kirjandus
Eesti Punakaart ja Punavägi kodusõjas. I. Autorid: A. T. Grünberg, August Friedrich Ilves, Aleksander Jakobson, Aleksander Jänes, Veera Kalpus, Karl Kanger, Vilhelm Kersa, Nikolai Koikson, Mihkel (Mihhail) Kuulbach, Ernst Lahe, Rudolf Lessov, Arnold Maurer, Anton Meister, Alma Müller-Sambler, Aleksander Nurm, August Peis, J. M. Portsmuth, Karl Riipus, J. Roman, Voldemar Seppam, Heinrich Teder, Eduard Teiter, A. Tiismann, Karl Treufeldt, Harald-Leopold Tummeltau, Jaan (Narva enamlane) Tõnisson, Rudolf Vakmann, Aleksander Valtin, Eduard Võsu, Endiste Eesti Punakaartlaste Liidu Kirjanduslis-ajaloo sektor, Koostaja: Aleksander Jea, August Lukin, Toimetaja: Karl Trein. Kirjastaja: Välismaatööliste Kirjastusühisus NSV Liidus, 1934, ISBN 978-9949-716-29-6

 Välislingid 
Raadiosaate "Kirjutamata memuaarid" 1. osa
Raadiosaate "Kirjutamata memuaarid" 3. osa
Кангер Карл Карлович, pamyat-naroda.ru

Kategooria:Eesti Teises maailmasõjas
Kategooria:8. Eesti Laskurkorpuse koosseis
Kategooria:Eestimaa Kommunistliku Partei liikmed
Kategooria:Eestlased Venemaal
Kategooria:Tallinna Reaalkooli vilistlased
Kategooria:Rahumäe kalmistule maetud
Kategooria:Sündinud 1898
Kategooria:Surnud 1986